 A Magyar Élettani Társaság 2026-ra szóló Ifjúsági Pályázata


A Magyar Élettani Társaság fiatal kutatók tudományos teljesítményének elismerésére pályázatot hirdet az alábbi feltételekkel.

1. Pályázatot nyújthat be az a 40 év alatti, ill. a pályázott esemény évében 40. életévét betöltő tagtárs, aki tagja a MÉT-nek és nincs tagdíjhátraléka. 
2. A pályázat benyújtásának további feltétele egy első szerzős, MÉT-tagként prezentált előadás vagy poszter, és egy, az idei Vándorgyűlésen bemutatásra tervezett prezentáció. 
3. Pályázni csak saját kísérleti eredményeket tartalmazó, magyarországi kutatóhelyről beküldött, 2023-2026 években megjelent vagy közlésre elfogadott, elsőszerzős közleménnyel lehet.

4. A pályadíj összege 250.000,-Ft, mely egy éven belül használható fel.

5. A pályadíj külföldi kongresszusi részvétel számlákkal igazolt költségeinek (részvételi díj, útiköltség, szállás) fedezésére fordítható abban az esetben, ha az adott kongresszuson a pályázó előadást vagy posztert mutat be.

6. Sikeres pályázatot követően ismételten pályázni legkorábban két év elteltével lehet. Az új pályázat feltétele az előző díj elnyerése óta megjelent vagy közlésre elfogadott, hazai kutatóhelyről beküldött dolgozatok, és az előző pályázat óta a MÉT Vándorgyűléseken bemutatott két első szerzős előadás vagy poszter.

A pályázathoz csatoladó:
1. kitöltött adatlap (a kiírás 2. oldalán található);

2. szakmai önéletrajz;

3. a két első szerzős MÉT előadás/poszter absztraktjának másolata (pdf);

4. a pályázati közlemény/közlemények különlenyomata (pdf)
5. a pályázó valamennyi közleményének jegyzéke az alábbiak feltüntetésével:
· impakt faktor
· SCImago besorolás (Q vagy D kategória)

A pályázat ügyrendje:
A pályázatokat emailben kérjük eljuttatni a MÉT ifjúsági titkárának (Dr. Enyedi Balázs, a MÉT Ifjúsági titkára, Semmelweis Egyetem, Általános Orvostudományi Kar, Élettani Intézet, 1094 Budapest, Tűzoltó utca 37-47., enyedi.balazs@semmelweis.hu), aki azokat formai szempontból ellenőrzi és e-mail-ben visszaigazolja a pályázat beérkezését.

1. A pályázatok beérkezésének határideje 2026. május 15 
2. A pályázatok elbírálásának határideje 2026. május 31.
3. Az eredmény nyilvános bejelentésére és az ünnepélyes átadásra a 2026. évi MÉT konferencián kerül sor.

4. A pályadíj összege 2027. december 31-ig használható fel.









Dr. Benyó Zoltán s.k.

